kalixlouiis/myanmar-wikipedia-corpus huggingface dataset:
စိန်စီထားသည့် ဝေလမင်းသားပုံပါသော ကြုတ် - ၁၅။
စိန်ဘယက်ကြီး ၁ ကုံး ၁၆။
စိန်ဒေါင်းရုပ်ပါ ရွှေဘီး ၁ ချောင်း ၁၇။
ငွေဒင်္ဂါးများပါသည့် အိတ် ၁ အိတ် ၁၈။
ငွေသားများ ပါသည့် အိတ် ၅ အိတ် ၁၉။
စိန်ကြိုးတပ်နာရီ အလုံး ၂၀ ၂၀။
ရူဘီငွေ ၃၀,၀၀၀ ( ငွေသုံးသောင်း ) ၂၁။
တစ်လုံးလျှင် ငွေချိန် ၁၅၀ ရှိ ငွေဖလား ၉ လုံး ၂၂။
တစ်လုံးလျှင် ငွေချိန် ၁၀၀ ရှိ ငွေဖလား ၉ လုံး ၂၃။
ငွေကလပ် ၂ ခု ၂၄။
ငွေမီးဖို ၁ လုံး ၂၅။
ငွေမီးညှပ် ၂ ချောင်း ၂၆။
ငွေဟင်းအိုး ၂ လုံး ၂၇။
ငွေထမင်းအိုး ၁ လုံး ၂၈။
ငွေကရား ၁ လုံး ကာနယ်ဆလေဒင် အား အပ်ခဲ့သည့် ပစ္စည်များ စာရင်း ၁။
ကျောက်မျက်ရတနာများ စီခြယ်ထားသော ရွှေချိန် တစ်ပိဿာ ရှိ ရွှေကွမ်းအစ် ၁ လုံး ၂။
ရွှေချိန် တစ် ပိဿာ ရှိ ခြင်္သေ့ခံ ရွှေကလပ် ၁ ခု ၃။
ကျောက်မျက်ရတနာ များ မြှုပ်နှံထားသော ရွှေချိန် တစ် ပိဿာ ရှိ ရွှေကွမ်းအစ် ၁ လုံး ၄။
ရွှေချိန် တစ် ပိဿာ ရှိ နဂါးရုပ်ခံရွှေကလာပ် ၁ ခု ၅။
ကျောက်မျက်ရတနာများ စီခြယ်ထားသော ရွှေထွေးခံ ၆။
ရွှေချိန်တစ် ပိဿာ ရှိ ရွှေကတော့ ၂ လုံး ၇။
ရွှေကလပ် ၁ ခု ၈။
ရွှေချိန် တစ် ပိဿာ ရှိ စိမ်းရောင်မှုန်များ စီခြယ်ထားသော ရွှေကလပ် ၁ ခု ၉။
ရွှေချိန် ၇၀ သား ရှိ သောက်တော်ရေခွက် ရွှေကလပ် ၁ ခု ၁၀။
ရွှေချိန် ၆၀ သားရှိ ရွှေဖလားကြီး ၁ လုံး ၁၁။
ရွှေချိန် ၁၀ သားရှိ ရွှေဖလားငယ် ၁ လုံး ၁၂။
ရွှေချိန် ၅၀ သားရှိ ရွှေမျက်နှာသစ်တော် ရေခွက် ၁၃။
ရွှေချိန် ၅၀ သားရှိ ရွှေမျက်နှာသစ်တော်ရေခွက် ၁ လုံး ၁၄။
ရွှေချိန် တစ် ပိဿာ ရှိ ဖောင်းတော်ကြုတ် ၁ ခု ၁၅။
ရွှေချိန် ၆၀ သားရှိ ရွှေလက်ဆေး ဖလား ၁ လုံး ၁၆။
ရွှေချိန် ၅၀ သားရှိ ရွှေကြုတ် ၄ လုံး ၁၇။
ရွှေချိန် ၄၀ သားရှိ ရွှေကလပ် ၁ ခု ၁၈။
ရွှေချိန် ၅၀ သားရှိ သုံးချောင်းထောက်ခံ ရွှေကလပ် ၁ ခု ၁၉။
ရွှေချိန် ၄၀ သားရှိ မှန်စိမ်းစီ ရွှေကလပ် ၂ ခု ၂၀။
ရွှေချိန် ၄၀ သားရှိ ကွမ်းအစ်တော်တင် ရွှေကလပ် ၂ ခု ၂၁။
ရွှေချိန် ၁၅ ကျပ်သားရှိ ရွှေထမင်းအိုး ၁ လုံး ၂၂။
ရွှေချိန် ၇၀ သားရှိ ရွှေပန်းကန်လုံး ၈ ခု ၂၃။
ရွှေချိန် ၄၅ ကျပ်သားရှိ ရွှေပန်းကန်ပြား ၉ ခု ၂၄။
ရွှေချိန် ၁၅ ကျပ်သားရှိ ရွှေရေမှုတ် ၁ လုံး အထက်ပါ အတိုင်း စာရေးသားပို့၍ ပါတော်မူချိန်က ကာနယ်ဆလေဒင်ထံသို့ အပ်နှံခဲ့သည့် ပစ္စည်းစာရင်းနှင့် တကွ တင်ပြကာ ပြန်ပေးရန် တိုင်ကြား တောင်းဆိုခဲ့သည်။
သို့ရာတွင် ယင်းကိစ္စနှင့် ပတ်သက်၍ ကာနယ်ဆလေဒင်ကို ဆိုင်ရာတို့က မေးမြန်းသည့် အခါတွင် ကာနယ်ဆလေဒင်က အောက်ပါအတိုင်း ထွက်ဆိုခဲ့သည်။
“မယ်တော်ဆင်ဖြူမရှင် က သူ့ခန်းဆောင်အတွင်းသို့ ခေါ်ကာ အခိုင်အမာ သော့ခတ်ထားသည့် သေတ္တာကြီး သုံးလုံးကို ကျွန်ုပ်အား ပြပီးနောက် ထိုအထဲတွင် ငွေ ၃၀,၀၀၀ ရှိသည်ဟု ပြောသည်ကို မှတ်မိပါသည်။
ကျွန်ုပ်က သေတ္တာများမှာ စိတ်ချရကြောင်း၊ သို့ရာတွင် သေတ္တာထဲမှ ပိုက်ဆံများ နှင့် ပတ်သက်၍ ကျွန်ုပ်ကတိမပေးနိုင်ကြောင်း ပြောသည်။
ကျွန်ုပ်အား မည်သည့် သော့ကိုမျှ မအပ်ပါ။
ထိုအချိန်ကာလ ဆင်ဖြူမရှင် ၏ အခန်းဆောင်ထဲတွင် အမျိုးသမီး အခြွေအရံများသာမက သာမန် အမျိုးသမီးများလည်း ပြည့်နှက်နေပါသည်။
ယင်းတို့မှာ အထုတ်အပိုးတို့ကို ထုပ်ပိုးပြီး တခြားသို့ ရွှေ့ပြောင်းရန် ခေါ်ထားခြင်း ဖြစ်သည်။
သီပေါဘုရင် နန်းကျပြီးနောက် ချ၍ ထားပစ်ခဲ့သည့် ဆင်ဖြူမရှင်၏ ကိုယ်ပိုင်ပစ္စည်းများမှာ နန်းတော်မှ အခြားသော ပစ္စည်းများနှင့် ရောထွေးသွားပြီး ပစ္စည်းသိမ်း ကော်မတီလက်ထဲသို့ ရောက်သွားနိုင်သည်။
အကယ်၍ ထိုပစ္စည်းများထဲမှ သူပိုင်ပစ္စည်းဟု ရွေးထုတ်ပြနိုင်မည် ဆိုလျှင် သူ့ပိုင်ဆိုင်မှုကို ခွင့်ပြုသင့်ပါသည်။
” ဟု ထွက်ဆိုထားသည်။
အိန္ဒိယ ဘုရင်ခံချုပ်က ဆင်ဖြူမရှင်ပစ္စည်များ ပျောက်ဆုံးသည့် အတွက် ဝမ်းနည်းကြောင်း ထုတ်ဖော်ပြောဆိုကာ ယင်းကိစ္စနှင့် ပတ်သက်၍ အောက်မြန်မာနိုင်ငံ ဝန်ရှင်တော်မင်းကြီး ဆာချားလ်ကရော့စဝိတ်က ဆုံးဖြတ်ပြီးသည့် အလျောက် လိုက်ပါလာခြင်း ဖြစ်ကြောင်း၊ သူနှစ်သက်ရာသို့ သွားနိုင်သည်ဟု ဆလေဒင်က အာမခံပြီး ဖြစ်ကြောင်း ဖော်ပြခဲ့ရာ ထိုစာပါ အချက်အလက်တို့ကို ဗြိတိသျှ အစိုးရက ယုံကြည်မှု မရှိ။
ဗြိတိသျှအစိုးရ အမြင်၌ ဆင်ဖြူမရှင်သည် ၁၈၇၈ ခုနှစ်တုန်းက ‘သီပေါဘုရင်တင်သူ’ ဖြစ်ခဲ့ပြီး မင်းဆွေမင်းမျိုးတို့ကို သတ်ဖြတ်မှုတွင်လည်း တာဝန်ရှိသူ ဖြစ်သည့် အပြင် ဆင်ဖြူမရှင်သည် အလောတကြီးဖြင့် လက်ရဲဇက်ရဲရှိသူ ဟုလည်း နားလည်ထားသည်။
ပစ္စည်း များကို ပြန်ရရေးနှင့် ပတ်သက်၍ သမိုင်းဆရာ တစ်ဦးက ‘ဥပဒေအရ ပြောရလျှင် ရှုံးနိမ့်သူတို့သည် အောင်နိုင်သူတို့၏ လက်ခုပ်ထဲမှ ရေပမာ ဖြစ်ဩဖင့် သနားသဖြင့် ပေးကမ်းသော အရာမှ အပ အခြားမည်သည့်အရာကိုမျှ ပိုင်ဆိုင်ခွင့် မရှိပေ’ ဟု ဆိုသည်။
ထိုအတောအတွင်း ထားဝယ်တွင် အင်္ဂလိပ် အုပ်စိုးမှုကို ဆန့်ကျင်သော ပုန်ကန်မှုသည် ၁၈၈၇ ခုနှစ်တွင် ပေါ်ပေါက်ခဲ့လေသည်။
ထိုပုန်ကန်မှုတွင် ဆင်ဖြူမရှင်မိဖုရားကြီးက အားပေးအားမြှောက်မှု ရှိရမည်ဟု အင်္ဂလိပ်က ယုံကြည်၍ ဆင်ဖြူမရှင် မိဖုရားကြီး၊ သမီးတော်ကြီး စုဘုရားကြီးနှင့် မြိတ်မြို့၌ အပို့ခံနေရသည့် ( ၂၁ ) နှစ်အရွယ် ကောလင်းမင်းသားတို့ကို ရန်ကုန်သို့ ခေါ်ဆောင်လာခဲ့လေသည်။
ရန်ကုန်မှ တစ်ဆင့် ပင်လယ်လမ်းမှ ခေါ်ဆောင်သွားရာ ကာလကတ္တားသို့ ၁၈၈၇ ခု၊ ဇွန်လ ( ၁၀ ) ရက်တွင် ဆင်ဖြူမရှင် တို့ အဖွဲ့ ရောက်ရှိခဲ့လေသည်။
မိဖုရားကြီးက ကာလကတ္တားတွင် ပင် နေထိုင်လိုသော်လည်း ဘုရင်ခံချုပ်က ရတနာဂီရိရောက်လျှင် သီးသန့်စံအိမ်တစ်ဆောင်ဖြင့် ထားမည် ဖြစ်သည်ဟု အကြောင်းပြန်သည်။
ပင်လယ်ခရီး မသွားလို၊ မောသည်ဟု ဆိုသဖြင့် သူတို့ကို ကာလကတ္တားမြို့တွင် နှစ်လခန့် ဆိုင်းထားပြီးမှ မီးရထားဖြင့် ဘုံဘေမြို့သို့ ခေါ်ဆောင်၍ ဘုံဘေသင်္ဘောဖြင့် သီပေါမင်း ရှိရာ ရတနာဂီရိသို့ ပို့ပေးရာ ၁၈၈၇ ခု၊ ဩဂုတ်လ (၂၂ ) ရက်နေ့တွင် ရတနာဂီရိသို့ ဆိုက်ရောက်ကြလေသည်။
နတ်ရွာစံခြင်း ဆင်ဖြူမရှင်မိဖုရား သည် တစ်နှစ်ခန့် ရတနာဂီရိတွင် နေထိုင်ပြီးနောက် ရန်ကုန်သို့ ပြန်လာ၍ ဘုရင်ခံ စံအိမ်တော် အနီး ဝင်ဆာလမ်း ( ယခု ရှင်စောပုလမ်း ) တွင် အိမ်တစ်လုံး ဝယ်၍ နေထိုင်ခဲ့လေသည်။
(သမိုင်းကထိက ဒေဆိုင်း၏ စာအုပ်တွင် ဘုရင်ခံအိမ်တော်အနီး ဘောင်ဒရီလမ်း ) ( ယခု ဓမ္မစေတီလမ်း ) တွင် အိမ်ဝယ်နေသည်ဟု ရေးသားထားလေသည်။
) ဆင်ဖြူမရှင်နှင့် အတူနေသော သမီးတော် အကြီး စုဖုရားကြီးသည် မယ်တော်ထံမှ ခွင့်ပြုချက်ဖြင့် အထက်မြန်မာနိုင်ငံ ပြန်ကြွ၍ မင်းကွန်းတွင် သီလရှင်ဝတ်၍ နေထိုင်ရာ မင်းကွန်းတွင် ဆင်ဖြူမရှင် မိဖုရားကြီး နတ်ရွာစံပြီး နောက် ( ၂ ) နှစ် အြကာ ၁၉၁၂ ခုနှစ်၊ ဖေဖော်ဝါရီလ ( ၂၅ ) ရက်နေ့တွင် ဘဝတစ်ပါးသို့ ပြောင်းသွားခဲ့လေသည်။
ဆင်ဖြူမရှင် မိဖုရားကြီးကား ရန်ကုန်စံအိမ်တော်တွင် သက်တော် ( ၇၈ ) အရွယ်၌ လူကြီး ရောဂါဖြင့် ၁၉၀၀ ပြည့်နှစ်၊ ဖေဖော်ဝါရီလ ( ၂၆ ) ရက်နေ့တွင် နတ်ရွာစံသောအခါ သီပေါမင်းက မယ်တော် ထားခဲ့သည့် ပစ္စည်းများကို တောင်းဆိုသည်။
သူ့တောင်းဆိုချက်ကို ဆိုင်ရာတို့ကလည်း အသိအမှတ်ပြုကြသည်။
သို့ရာတွင် ဆင်ဖြူမရှင်တွင် ကြွေးမြီများ အများအြပားကျန်ရစ်ခဲ့ပြီး ဈာပနစရိတ်မှာလည်း ကြီးလွန်းလှသည်။
ထို့ကြောင့် ကြွေးမြီများ နုတ်လိုက်သည့်အခါ တွင် ဘာမှ မကျန်တော့ပေ။
အင်္ဂလိပ်အစိုးရက ဆင်ဖြူမရှင်၏ မသာတော်အတွက် စရိတ်ငွေ ( ၁၀၀၀ ) ထုတ်ပေးလေသည်။
အလောင်းတော်ကို ရန်ကုန်မှ မန္တလေးသို့ သင်္ဘောဖြင့် တင်ဆောင်သယ်ယူခဲ့သည်။
အလောင်းတော်ကို မန္တလေးမြို့သို့ ဆောင်ယူရာရန်ကုန်မြို့နေ မိတ်ဆွေ အပေါင်းတို့က အလောင်းတော်ကို ကြည်ညိုလေးမြတ်စွာ ပူဇော်ချီးမြှောက်ချင်၍ လမ်းခရီးတစ်လျှောက် ရပ်နားရန် လှပတင့်တယ်စွာ ကနားမဏ္ဍပ် ဆောက်လုပ်ပြီး အထူးထူးသော စားဖွယ်သောက်ဖွယ် အကျွေးအကမ်းအလှမ်း အမျိုးမျိုးတို့ဖြင့် တည်ခင်းကာ အလောင်းတော်ကို သင်္ဘောပေါ်သို့ ခြံရံ ပို့ဆောင်ကြသည်။
လမ်းခရီးတစ်လျှောက် အထောက်ထောက်ရပ်နား၍ မန္တလေးမြို့သို့ မြန်မာသက္ကရာဇ် ၁၂၆၂ ခုနှစ်၊ တန်ဆောင်မုန်းလဆန်း ( ၁၂ ) ရက် ( ၁၉၀၀ ပြည့်နှစ်၊ မေလ ၉ ရက် ) ဗုဒ္ဓဟူးနေ့ မွန်းတည်ချိန် ဆိုက်ရောက်ခဲ့သည်။
ထို့နောက် အသင့်ပြုလုပ်ထားသော တန်ဆောင်းတော်၌ ခေတ္တရပ်တန့်ထားကာ ၎င်းကဆုန်လြပည့်ကျော် ( ၁ ) ရက် ( မေလ ၁၃ ရက် ) တနင်္ဂနွေနေ့ နံနက် ( ၉ ) နာရီ အချိန်တွင် အလောင်းတော်ကို သံလျင်းနှင့် တင်ဆောင်ပြီးလျင် ရှေးမြန်မာဧကရာဇ်မင်း အဆက်ဆက်တို့လက်ထက် ချီးမြှောက်မြဲ အစဉ် ထုံးစံနှင့်အညီ ကြီးကျယ်ခမ်းနားစွာ စီစဉ်ကျင်းပလျက် တောင်ကျုံး ထိပ်လမ်းအတိုင်း ဆောင်ယူကာ တောင်မျက်နှာ အလယ်တံခါးမှ နန်းမြို့တွင်းသို့ ဝင်၍ နန်းမြို့တော်အတွင်း ရှိ မန္တလေးမြို့တည် ပဉ္စမသင်္ဂါယနာတင် မင်းတုန်းမင်း တရားကြီး၏ အုတ်နန်းပြာသာဒ်တော်အနီး ဝယန္တာဩကိုးတွင် အနောက်မြောက်ထောင့်အရပ်တွင် အစိုးရမင်း ချီးမြှောက်သည့် အမိန့်အရ အသင့်လုပ်ဆောင်ထားသော အုတ်ပြာသာဒ်တော်အတွင်း သွင်းနှံသင်္ဂြိုဟ်လိုက်လေသည်။
မီဒီယာသရုပ်ဖော်မှု ထိုင်းမင်းသမီး Aum Patcharapa Chaichua မှ တော်ဝင်မီး (The Lady's Flames) 2017 ဇာတ်လမ်းတွဲ တွင် 'အနန်ထိ' ဟူသောဇာတ်ကောင် အမည်ဖြင့် ပုံဖော်ခဲ့သည်။
ကိုးကား ( က ) မောင်သန်းဆွေ ( ထားဝယ် )၊ ရတနာဂီရိနိဒါန်း ( ခ ) မောင်သန်းဆွေ ( ထားဝယ် )၊ ကုန်းဘောင် အလွန် ( ပထမအုပ် ) ( ဂ ) သန်းဝင်းလှိုင်၊ ဥဩအောင်မြည်ကုန်းဘောင်တည်။
ရွှေ့ပြောင်းလုပ်သား များ၊ ကယ်လီဖိုးနီးယား၊ ၁၉၃၅ ရွှေ့ပြောင်းလုပ်သား ဝေါဟာရတွင် တရားဝင် အဓိပ္ပာယ်များအမျိုးမျိုး နှင့် အဓိပ္ပာယ်ဖွင့်ဆိုချက်များသည် ကမ္ဘာ့နေရာအနှံ့အပြား၌ ရှိနေကြသည်။
ကုလသမဂ္ဂ၏ အဓိပ္ပာယ်ဖွင့်ဆိုချက်သည် ကျယ်ဝန်းလှပြီး၊ မိခင်နိုင်ငံ၏အပြင်ဘက်တွင် အလုပ်လုပ်သည့် မည်သူမဆိုအထိ ပါဝင်သည်။
နိုင်ငံတွင်းရွှေ့ ပြောင်းလုပ်ကိုင်သူများကို ဖော်ပြရာတွင်လည်း ဤဝေါဟာရကို သုံးစွဲသည်။
ရာသီပေါ်အလုပ်များကဲ့သို့သော အလုပ် နောက်လိုက်လုပ်နေသူများလည်းပါဝင်သည်။
ကုလသမဂ္ဂ၏အဓိပ္ပာယ်ဖွင့်ဆိုချက် "ကုလသမဂ္ဂ ရွှေ့ပြောင်းလုပ်သားများအားလုံး နှင့် မိသားစုဝင်များ၏ အခွင့်အရေးများကို အကာအကွယ်ပေးရေး သဘောတူညီချက်" UN (1990) တွင် ရွှေ့ပြောင်းလုပ်သားကို အောက်ပါ အတိုင်း အဓိပ္ပာယ်ဖွင့်ဆိုထားသည်။
သဘောတူညီချက်ကို မက်ဆီကို၊ ဘရာဇီး နှင့် ဖိလစ်ပိုင် (နိုင်ငံခြားလုပ်သားပံ့ပိုးသည့်နိုင်ငံများထဲတွင် ပါဝင်ကြသည်) တို့မှ မှန်ကန်ကြောင်းထောက်ခံကြသည်။
သို့သော် အမေရိကန်၊ ဂျာမနီ နှင့် ဂျပန် (နိုင်ငံခြားလုပ်သားလက်ခံသည့် နိုင်ငံများထဲတွင် ပါဝင်သည်) တို့မှသဘောတူညီချက်ကို မထောက်ခံပါ။
ကမ္ဘာတစ်ဝန်းအထင်အမြင်များ ကနေဒါနိုင်ငံ ကနေဒါနိုင်ငံတွင် ရွှေ့ပြောင်းလုပ်သားများအတွက် ချဲ ့ ထွင်ထားသည့် လူဝင်မှုကြီးကြပ်ရေးအစီအစဉ်တစ်ခုကို ဝန်ဆောင်မှုကနေဒါ ၏ လတ်တလောချမှတ်ထားမှုအောက်တွင် ကုမ္ပဏီများသည် ယာယီနိုင်ငံခြားလုပ်သားများစုဆောင်းရန် စတင်နေကြသည်။
တရုတ်ပြည်သူ့သမ္မတနိုင်ငံ တရုတ်ပြည်၏ဆင်းရဲသည့် အရပ်ဒေသများမှ ရွှေ့ပြောင်းလုပ်သားများသည် ပိုမိုပြည့်စုံကြွယ်ဝသည့် ကမ်းရိုးတန်းဒေသများတွင် အလုပ်ရှာဖွေကြသည်။
တရုတ်အစိုးရ ၏ စာရင်းအင်းများအရ တရုတ်ပြည်၏ လက်ရှိရွှေ ့ပြောင်းလုပ်သား အရေအတွက်သည် သန်း ၁၂၀ ရှိပြီး၊ အနီးစပ်ဆုံးအနေဖြင့် လူဦးရေ၏ ၉ ရာခိုင်နှုန်း ရှိသည်။
တရုတ်ပြည်၏မြို့ပြရွှေ့ပြောင်းလုပ်သားများ အိမ်သို့ပြန်ပို့သည့်ငွေသည် ၂၀၀၅ ခုနှစ်တွင် အမေရိကန်ဒေါ်လာ ၆၅.၄ ဘီလီယံ ရှိသည်။
ဥရောပသမဂ္ဂ မကြာသေးမှီက တိုးချဲ့ခဲ့သည့် ဥရောပသမဂ္ဂသည် အလုပ်အတွက် ဥရောပသမဂ္ဂနိုင်ငံများသို့ ရွှေ့ပြောင်း လာမည့်လူများအား အခွင့်အလမ်းများပေးထားသည်။
၂၀ဝ၄ နှင့် ၂၀ဝ၇ နှစ် နှစ်ခုလုံးအတွက် တည်ရှိပြီး နိုင်ငံများအား ၎င်းတို့၏အလုပ်သမားဈေးကွက်များသို့ ဝင်ရောက်မှုကိုကန့်သတ်ရန် မျိုးစုံသောတဆင့်ခံ အစီအစဉ်များ ချမှတ်နိုင်ခွင့်ပေးထားသည်။
ဂျာမနီနိုင်ငံတွင် ရွှေ့ပြောင်းလုပ်သားများကို ဧည့်သည်လုပ်သား ဟု သိရှိထားကြသည်။
အမေရိကန်နိုင်ငံ ရွှေ့ပြောင်းလုပ်သားများမိသားစု၊ မြောက်ကယ်ရိုလိုင်းနားပြည်နယ်၊ ၁၉၄၀ နှစ်များ နိုင်ငံခြားသားအလုပ်သမား အခေါ်အဝေါ်သည် အမေရိကန်နိုင်ငံတွင် ယေဘူယျအားဖြင့်သုံးစွဲနေကြပြီး၊ နိုင်ငံတကာ (ကုလသမဂ္ဂ) အဓိပ္ပာယ်နှင့်ကိုက်ညီသည့်သူကို ရည်ညွှန်းပြောဆိုခြင်းဖြစ်သည်။
ရွှေ့ပြောင်းလုပ်သား ဝေါဟာရသည် အိမ်မှဝေးကွာသည့်နေရာတွင် ပုံမှန်အလုပလုပ်နေသူကို ဆိုလိုပြီး၊ ၎င်းတို့တွင် အိမ်ရှိချငလည်းရှိမည်ဖြစ်သည်။
အမေရိကန်နိုင်ငံတွင် ရွှေ့ပြောင်းလုပ်သားများကို လယ်ယာလုပ်ငန်းတွင်ကာယလုပ်အားဖြင့်လုပ်ကိုင်သည့်လုပ်ခနိမ့် လုပ်သားများအဖြစ်ဖော်ပြရာတွင်အများအားဖြင့် သုံးစွဲသည်။
ထိုသူများသည်ရံဖန်ရံခါနိုင်ငံခြားမှဝင်ရောက်အခြေချသူများဖြစ်ပြီး၊ ၎င်းတို့တွင် ခိုင်မာသည့်နေထိုငခွင့်ဗီဇာ မရှိပါ။
အမေရိကန်နိုင်ငံသည် ရွှေ့ပြောင်းနှင့်ရာသီအလိုက်လယ်ယာလုပ်သားများအား ပျက်စီးကြောင်းဖြစ်စေသည့် လုပ်ရပ်များကြောင့်ဖြစ်ရသည့် အလုပ်ရှင်နှင့်အလုပ်သမားများ၏ စီးပွားရေးနှင့် ပတ်သက်သည့် ပဋ္ဋိပက္ခများ အပေါ် ချုပ်ချယ်ထားမှုများကို ဖယ်ရှားရန်၊ လယ်လုပ်သားကန်ထရိုက်များအား မှတ်ပုံတင်စေရန နှင့် ရွှေ့ပြောင်းလုပ်သား နှင့်ရာသီအလိုက် လယ်ယာလုပ်သားများ၊ စိုက်ပျိုးရေးအသင်းများနှင့် စိုက်ပျိုးရေးအလုပ်ရှင်များအား လိုအပ်သည့် အကာအကွယ်ပေးမှုများကို သေချာစေရန် တို့အတွက် ရွှေ့ပြောင်းနှင့် ရာသီအလိုက် လယ်ယာလုပ်သားများ အကာအကွယ်ပေးရေး အက်ဥပဒေကို ပြဋ္ဌာန်းခဲ့သည်။
တစ်ခါတစ်ရံ ရွှေ့ပြောင်းလုပ်သား ဝေါဟာရသည် ရာသီပေါ်အလုပ်တစ်ခုမှ အခြားတစ်ခုသို့ ရွှေ ့ပြောင်း သွားသည့် မည်သည့်လုပ်သားကိုမဆို ဖော်ပြရာတွင် သုံးစွဲသည်။
ဤအသုံးအနှုန်းသည် ယေဘူယျ အားဖြင့် လုပ်ခနိမ့်လယ်ယာလုပ်သားများအတွက် ဖြစ်သည်။
အဘယ့်ကြောင့်ဆိုသော် ဝေါဟာရသည် လုပ်ခနိမ့်လယ်ယာလုပ်သားများ၊ တရားမဝင်အခြေချနေထိုင်သူများ နှင့် ဖျောက်ဖျက်လို့မရအောင် ချိတ်ဆက်နေသည်။
ရွှေ့ပြောင်းလုပ်သား များဟုခေါ်ဆိုနိုင်သည့် အတတ်ပညာရှင်များ၏ဥပမာများ မှာ ၊ (ထိုသူများထဲမှအချို့မှာ အမှန်တစ်ကယ်အကျိုးဖြစ်ထွန်းနိုင်သူများ) ၊ ဆောက်လုပ်ရေးလုပ်ငန်းမှ လျှပ်စစ်အတတ်ပညာရှင်များ၊ ဆောက်လုပ်ရေးလုပ်ငန်းတစ်ခုမှ အခြားတစ်ခုသို့ (တစ်ခါတစ်ရံ အခြားမြို့များသို့) ထွက်ခွာသွားသည့် ဆောက်လုပ်ရေးလုပ်သားများ၊ အမေရိကန်အနောက်ပိုင်းရှိ တောရိုင်း မီးသတ်သမားများ၊ ယာယီအတိုင်ပင်ခံအလုပ် နှင့် ပြည်တွင်း ကုန်တင်ယဉ်မောင်းများ ပါဝင်ကြသည်။
ကိုးကား ရောင်ခြည်ဦး အလုပ်သမားအဖွဲ့ ဗွီအိုအေ မြန်မာ Category:ရွှေ့ပြောင်းလုပ်သားများ။
ကမ္ဘာတစ်ဝန်းတွင် ရေပန်းအစားဆုံးငွေကြေးဖြစ်သည့် အမေရိကန်ဒေါ်လာ ငွေစက္ကူများ ပြီးခဲ့သည့်ကာလများတွင်ငွေမဲခဝါချခြင်းဝေါဟာရကို အဖွဲ့လိုက်ဒုစရိုက်မှုပြုလုပ်ခြင်းနှင့် ပတ်သက်သောငွေကြေးလွှဲပြောင်းခြင်း တခုတည်းတွင်သာသုံးစွဲခဲ့သည်။
ယနေ့တွင်၎င်း၏အဓိပ္ပာယ် သတ်မှတ်ချက်ကို အမေရိကန် ငွေကြေးထိမ်းချုပ်ရေးရုံးကဲ့သို့သော အစိုးရ နှင့် နိုင်ငံတကာစည်းကမ်းထိမ်းသိမ်းသူများမှ တရားမဝင်လုပ်ကိုင်မှုတစ်ခု၏ ရလဒ်အဖြစ် ရရှိလာသည့် ဥစ္စာပစ္စည်း သို့မဟုတ် ငွေကြေးပမာဏအား တနည်းနည်းနည်းဖြင့် ငွေကြေးလွှဲပြောင်းခြင်း ဟု ပိုမို၍အဓိပ္ပာယ်ဖွင့်ဆိုထားကြသည်။
ဤအဓိပ္ပာယ် သည် အခွန်ရှောင်ခြင်း သို့မဟုတ် စာရင်းလိမ်လည်ခြင်း ကဲ့သို့သော လုပ်ဆောင်မှုများအတွက်လည်းအကျုံးဝင်သည်။
အင်္ဂလန်နိုင်ငံတွင်ငွေကြေးတစ်ခုတည်းသာမဟုတ်မည်သည့် စီးပွားရေးပစ္စည်းကိုမဆိုအကျုံးဝင်သည်။
တရားရုံးများသည်ပုဂ္ဂလိကတဦးတယောက်ချင်းများ၊ မူးယစ်ဆေးရောင်းဝယ်သူများ၊ စီးပွားရေးလုပ်ငန်းများ၊ အစိုးရအရာရှိများ၏လာဘ်စားမှုများ၊ မာဖီးယား ကဲ့သို့သောဒုစရိုက်ဂိုဏ်း အဖွဲ့ဝင်များ နှင့် အစိုးရများ ကျူးလွန်ခဲ့သည့် ငွေကြေးခဝါချမှုများကို တရားစီရင်နေရသည်။
ဒုစရိုက်မှုတခု၏အကျိုးအမြတ် ငွေကြေးဒုစရိုက်မှုသည် ပိုမိုရှုပ်ထွေးလာခြင်း နှင့် ငွေကြေးထောက်လှမ်းရေးအဖွဲ့ (FININT ) သည် နိုင်ငံတကာဒုစရိုက်မှုခင်း နှင့် အကြမ်းဖက်မှု နှိမ်နင်းရာတွင် ပိုမိုတွေ့ရှိလာခြင်းဖြင့်၊ ငွေမဲခဝါချခြင်းသည် ဥပဒေပိုင်း တို့တွင် ငြင်းခုံမှုများ ပိုမိုထင်ရှား လာခဲ့သည်။
ငွေမဲခဝါချခြင်းသည် သူ့ဆိုထားချက်ကိုက (ipso facto) တရားမဝင်ဖြစ်သည်။
အများဆုံး နှင့် အမြဲတမ်းလိုလို ငွေရရှိလာစေသည့် ဆောင်ရွက်မှုများသည် ဒုစရိုက်မှုများကိုယ် တိုင်မှ တနည်းမဟုတ်တနည်း ဖြစ်သည် (အကယ်၍ မဟုတ်ခဲ့သော် ငွေကို ခဝါချရန် မလိုပါ)။
အမေရိကန်ဥပဒေတွင် ငွေမဲခဝါချခြင်းဆိုသည်မှာ သတ်သတ်မှတ်မှတ်ဖော်ပြချက်၊ ရရှိခဲ့သည့်နေရာ၊ သို့မဟုတ် တရားမဝင်ရရှိထားသည့်ငွေအား ပေးပို့ရမည့်နေရာတို့ကို ဖုံးကွယ်၍ ငွေကြေးလွှဲပြောင်းမှုများဆောင်ရွက်ခြင်း ဖြစ်သည်။
အင်္ဂလန်ဥပဒေတွင် ထုံးတမ်းစဉ်လာဥပဒေ၏အဓိပ္ပာယ်ဖွင့်ဆိုချက်သည် ကျယ်ဝန်းသည်။
အက်ဥပဒေသည် မည်သည့်နည်းဖြင့်မဆို ပြုလုပ်ခဲ့သည့်ပိုင်ဆိုင်မှုတစ်ခုသည် ဒုစရိုက်မှု တခု၏အကျိုးအမြတ်တွင် တစိတ်တပိုင်းဖြစ်စေ သို့မဟုတ် တစ်ခုလုံးဖြစ်စေ ပါရှိခဲ့ပြီး၊ မည်သည့်ပုံစံ ဖြင့်မဆိုရှိနေစေကာမှု ပိုင်ဆိုင်မှုသည် ဒုစရိုက်မှုတခု၏အကျိုးအမြတ်ကို အသွင်ပြောင်းထားခြင်း သို့မဟုတ် ပြဆိုထားသည့်ပိုင်ဆိုင်မှု၏ အကျိုးခံစားခွင့်ရှိသူအား ဖုံးကွယ်ထားခြင်း ဟု အဓိပ္ပာယ်ဖွင့် ဆိုထားသည်။
မှတ်ချက် ထပ်ခါထပ်ခါမဖော်ပြမိစေရန် ဤဆောင်းပါးများတွင် သန့်ရှင်း ဟူသည့်ဝေါဟာရသည် တရားဝင်ငွေ ရရှိမှုကို ရည်ညွှန်းပြီး၊ ညစ်ပတ် အား တရားမဝင် ငွေရရှိမှုကိုရည်ညွှန်းသည် ခေတ်သစ်ဖွံ့ဖြိုးတိုးတက်မှု ငွေကြေးခဝါချခြင်းသည်ဒုစရိုက်မှုတစ်ခုမဟုတ်ဘဲ၊အမေရိကန်နိုင်ငံတွင်တားမြစ်ခြင်းကာလအတွင်းဖြစ်ပေါ်ခဲ့သည်။
သို့သော်နည်းပညာများသည်တိုးတက်လာပြီး၊ပြန်လည်သန့်စင်ထားသည်။
များစွာသော နည်းစံနစ်များသည် တရားမဝင်အရက်များ ရောင်းချခြင်းဖြင့် ရရှိလာသည့်ငွေများ၏မူလအစကို အသွင်ပြောင်းထားရန် စီစဉ်ထားရှိသည်။
၁၉၃၁ အယ်ကပုန်း (Al Capone) ၏ အခွန်ရှောင်မှုအတွက် ထောင်ကျပြီးနောက်၊ လူဆိုးဂိုဏ်းဝင် မီယာလန်းစကီး (Meyer Lansky) သည် ဖလော်ရီဒါပြည်နယ် ကားပက်ဖက်စပ်များ (Carpet Joints) မှ ပင်လယ်ရပ်ခြား ငွေစာရင်းများသို့ ငွေများလွှဲပြောင်းခဲ့သည်။
၁၉၃၄ ခုနှစ် ဆွစ်ဘဏ်လုပ်ငန်းဥပဒေ ထွက်ပြီးနောက်ပိုင်း၊ ထိုဥပဒေသည် ဘဏ်၏လျှို့ဝှက်ထားမှုစည်းမျဉ်းကို ချမှတ်ခဲ့ပြီး၊ လန်းစကီးသည် ဆွစ်ဘဏ်တစ်ခုကို ဝယ်ယူ၍ ထိုဘဏ်အတွင်းသို့ သူ၏တရားမဝင်ငွေများကို ရှဲကုမ္ပဏီများ (shell companies)၏ ရှုပ်ထွေးသည့်စံနစ်တစ်ခု၊ ဦးပိုင်ကုမ္ပဏီများ၊ နှင့် ကမ်းလွန်ဘဏ်ငွေစာရင်းများ မှတစ်ဆင့် ထဲ့သွင်းခဲ့သည်။
ဒုတိယကမ္ဘာစစ်ကြီးနောက်ပိုင်းကာလတွင် ဥပဒေပြုသူများသည် တစ်နေ့ထက်တစ်နေ့ ကြီးထွားလာသော ကူးသန်းရောင်းဝယ်ရေး၊ ဘဏ္ဍာရေး နှင့် ပတ်ဝန်းကျင် ပြစ်မှုကျူးလွန်ခြင်းများနှင့် ရင်ဆိုင်ကြုံတွေ့နေရသဖြင့် ၎င်းတို့ကိုယ် တိုင်ပင်လျှင် ရှုပ်ထွေးကျဉ်းကြပ်နေမှုတစ်ခုတွင် တွေ့နေရသည်။
ထိုပြစ်မှု ကျူးလွနှ်ခြင်းများသည် သတ်သတ်မှတ်မှတ်တစ်ဦးတစ်ယောက်ကို အမှန်တစ်ကယ် တိုက်ရိုက်ထိခိုက် နစ်နာခြင်းမရှိပါ။
အသေကောင်အပုပ်နံ့ထွက်ခြင်းမျိုးလည်းမရှိပါ။
တရားသူကြီးများဆုံးဖြတ်သည်မှာ အမှုနှင့်ပတ်သက်သည့်အကျိုးအမြတ်များကို သိမ်းဆည်းခြင်းသည် ဒုစရိုက်မှုကြီးများအား လုံ ေးလောက် သည့် အဆုံးအဖြတ်ပေးခြင်းဟု မှတ်ယူထားသည်။
ရုံးတော်မှသိမ်းဆည်းခြင်းကို ရှောင်ရှားရန်အတွက် အဖွဲ့အစည်းအလိုက်ဒုစရိုက်ဂိုဏ်းများသည် ငွေတစ်ပုံကြီးပေးရန် ယခုအခါတွင် လိုအပ်သည်။
ထိုငွေသည် လွယ်ကူစွာသုံးစွဲ၍မရ သို့မဟုတ် တရားဝင်စီးပွားရေးတွင် ရင်းနှီးမြှုပ်နှံ၍မရ ဖြစ်နေသည်။
ထိုငွေသည် ဥပဒေတွင် စွဲကပ်နေသည့်အညှိဖြစ်သည်။
ထိုအညှီကို “လျှော်ဖွတ်ရန်” လိုအပ်သည်။
ငွေမဲခဝါချခြင်း သည် အဖွဲ့လိုက်ဒုစရိုက်မှု၏ “အားချီးလီးဖနောင့်” အား ကောင်းချီးပေးခြင်းဖြစ်သည့် လူဆိုးဂိုဏ်းဝင် များကို လုပ်ငန်းရှင်များအဖြစ်သို့ ရှာဖွေထူထောင်ပေးခြင်းဖြစ်သည်။
ထိုသူတို့သည် နည်းပညာတတ်ကျွမ်းမှုရှိ ပြီး ၎င်းတို့၏ခိုးရာပါပစ္စည်းများ ခဝါချရန် ဘဏ်နှင့်တူသည့် တရားဝင်အဖွဲ့ အစည်းများကို ပိုင်ဆိုင်လာကြသည်။
ငွေမဲခဝါချခြင်း၏ရည်ညွှန်းချက်များ ငွေမဲခဝါချခြင်းဝေါဟာရသည် အများပြောသလို အယ်ကပုန်း (Al Capone) အသုံးပြု သည့် ခဝါချသူများမှ မသာမာသည့်နည်းဖြင့် ရရှိထားသည်များကို သန့်ရှင်းအောင် လျှော်ဖွတ်ခြင်း မှ ဆင်းသက်လာခြင်းမဟုတ်ပါ။
မသန့်ရှင်းသည့်ငွေများကို သန့်ရှင်းအောင်ပြုလုပ်ခြင်းဆိုသည့်အဓိပ္ပာယ် ဖြစ်သည်။
ဤလုပ်ငန်းစဉ်၏အချက်တစ်ခုမှာ နှစ်ဦးကြားတွင် သေချာသည့်ခလုပ်တစ်ခုရှိ နေခြင်းဖြစ်သည်။
ထိုခလုပ်ကို ဖုံးကွယ်သိမ်းဆည်းထားရန် လိုအပ်ချက်ရှိသည်။
မီယာလန်းစကီးသည် ငွေမဲခဝါချခြင်း၏ အစဦးတစ်ယောက်ဖြစ်သည်မှာ ပြည့်စုံလုံလောက်သည်။
အရင်းအနှီးပျံသန်းခြင်း (capital flight) အဖြစ် သူ၏ငွေများကို ကမ်းလွန်နေရာများသို့ လွှဲပြောင်းပေးခဲ့သည်။
ငွေမဲခဝါချခြင်းဆိုသည့်ဝေါဟာရအား ပထမဆုံးရည်ညွှန်းပြောဆိုခဲ့သည် မှာ ဝါးတားဂိတ် အရှုပ်တော်ပုံ ကာလအတွင်း အမှန်တစ်ကယ်ထွက်ပေါ်လာခြင်း ဖြစ်သည်။
အမေရိကန်သမ္မတ ရစ်ချတ်နစ်ဆင် ၏ “သမ္မတပြန်လည်အရွေးခံရေး ကော်မတီ” သည် မသန့်ရှင်းသောရွေးကောက်ပွဲ ထဲ့ဝင်ငွေများကို မက္ကဆီကိုနိုင်ငံသို့ရွှေ့ပြောင်းပြီး၊ မီယာမီရှိ ကုမ္ပဏီတစ်ခုမှတစ်ဆင့် ငွေများကို ပြန်လည်သွင်းယူလာခဲ့သည်။
ဤဝေါဟာရသည် ဗြိတိန်နိုင်ငံ ဂါးဒီးယန်းသတင်းစာကြီးမှ ထုတ်သုံးခဲ့သည့်ဝေါဟာရဖြစ်ပြီး၊ ခဝါချခြင်း အဖြစ် လုပ်ငန်းစဉ်ကို ရည်ညွှန်းပြောဆိုခြင်းဖြစ်သည်။
ဂျက်ဖရီရော်ဘင်ဆန်၏ ငွေခဝါချခြင်း စာအုပ်သုံးအုပ်- ခဝါသည်၊ စုပေါင်းထွက်ပေါ်လာခြင်း နှင့် နစ်မြုပ်ခြင်း တွင်ကြည့်ပါ)။
ရှဲကုမ္ပဏီများ၏ ရှုပ်ထွေးသော လုပ်ငန်းကွန်ယက် နှင့် အခွန်ငွေအနည်းငယ်သာပေးရ သည့်နေရာများတွင် အခြေစိုက်ထားသည့် ယုံမှတ်အပ်နှံဖွဲ့အစည်းများ တို့မှတစ်ဆင့် ငွေကိုလျှော်ဖွတ် သည်။
အကြိမ်ကြိမ်ငွေလွှဲပြောင်းခြင်းသည် ငွေမဲခဝါချသည့်နည်းပညာတစ်ခု၏ ဥပမာဖြစ်သည်။
ဥပမာများ တစ်နေ့တာအဝင်အထွက်စစ်ဆေးခြင်း စီးပွားရေးလုပ်ငန်းတစ်ခုသည် အပါတ်စဉ် မြောက်မြားစွာသောငွေအသေးစားများကို လက်ခံရရှိနေပြီး (ဥပမာ- ကုန်ပစ္စည်းစတိုးဆိုင်)၊ ထိုငွေများကို ဘဏ်တစ်ခုတွင်အပ်နှံထားရန် လိုအပ်သည်။
အကယ်၍ ထိုအပ်နှံငွေများသည် မြင်သာသည့်အကြောင်းပြချက်မရှိဘဲ၊ အကြီးအကျယ်အမျိုးမျိုးဖြစ်နေလျှင် သံသယ ရှိလာနိုင်သည်။
သို့သော် အကယ်၍ အံ သွင်းအထုတ်များသည် ပုံမှန်ဖြစ်နေပြီး၊ အကြမ်းအားဖြင့်တူညီ နေလျှင် သံသယသည် လွယ်ကူစွာလျော့နည်းသွားမည်ဖြစ်သည်။
ဤအချက်သည် အားလုံးသော ငွေကြေးခဝါချခြင်း၏ အခြေခံဖြစ်သည်။
ငွေမဲများစီးဆင်းဝင်ရောက်မလာမှီ သန့်ရှင်းသောငွေများ၏ မှတ်တမ်းလမ်းကြောင်းရှိနေရမည်။
အမေရိကန်နိုင်ငံတွင်၊ ဥပမာ၊ ငွေသားလွှဲပြောင်းခြင်း နှင့် အပ်နှံငွေများသည် ဒေါ်လာ ၁၀ဝဝဝ ထက်ပိုလျှင်၊ ထူးခြားသည့်ငွေသားလွှဲပြောင်းမှုများ အဖြစ် ငွေကိုင် (ဘဏ်စသည်များ) သည် ဘဏ္ဍာရေးမှုခင်းများဖော်ထုတ်ရေးကွန်ယက် (FinCEN) သို့ အခြားအခြားသောသံသယဖြစ်စရာ ဘဏ္ဍာရေးလုပ်ရှားမှုများကို သံသယရှိသောလုပ်ရှားမှုအစီရင်ခံစာများ (SARs) အဖြစ် နှင့်အတူ အစီရင်ခံရမည်။
အခြားသောဥပဒေစံနစ်များတွင် သံသယခြေပြုလိုအပ်ချက်များကို ငွေကြေးဝန်ဆောင်မှုဝန်ထမ်းများ နှင့် လုပ်ငန်းကုမ္ပဏီများအပေါ် တာဝန်ချထားပေးပြီး၊ အာဏာပိုင်များသို့ မသင်္ကာသည့်လုပ်ရှားမှုများကို အစီရင်ခံစေသည်။
ထွက်မပြေးနိုင်သောစီးပွားရေးလုပ်ငန်း အခြားနည်းစံနစ်တစ်ခုမှာ ငွေအဝင်ကိုစောင့်မကြည့်နိုင်သည့် လုပ်ငန်းတစ်ခုကို စတင်ရန်ဖြစ်ပြီး၊ ငွေသား အသေးအမွှားကိုဝင်စေ၍ ထိုအပေါ်တွင် အခွန်ငွေပေးဆောင်သည်။
သို့သော် ဘဏ်ဝန်ထမ်းအားလုံးအား အစီရင်ခံလောက်သည်အထိဖြစ်လာမည့် ငွေလွှဲပြောင်းမှုများကို အမြဲတမ်းစောင့်ကြည့်နေရန် သင်တန်းပေး ထားပြီးဖြစ်သည်။
မသ်င်္ကာမှုများကိုရှောင်ရှားရန် ရှဲကုမ္ပဏီများသည် လူထုနှင့်တိုက်ရိုက်ထိတွေ့ ဆက်ဆံပြီး၊ အချို ့သောဝန်ဆောင်မှု များကိုပြုလုပ်ပေးသည် (ရုပ်ဝတ္တုပစ္စည်းများ ထောက်ပံ့ခြင်းမဟုတ်ပါ)။
ရှဲကုမ္ပဏီများတွင် လုပ်ငန်းတစ်ခုရှိပြီး၊ ထိုလုပ်ငန်းသည် အကြောင်းပြချက်ခိုင်လုံစွာ ငွေကိုသဘာဝကျ သည့်အရာအဖြစ် လက်ခံသည်။
လူထုအား ငွေသားဖြင့် တိုက်ရိုက်ဆက်ဆံခြင်းသည် ဖောက်သယ်များ၏ မှတ်တမ်းမထားရှိခြင်းဖြစ်သည့်အတွက် ကျိုးကြောင်းဆီလျှော်သော အကြောင်းပြချက်တစ်ခု ပေးထားခြင်း ဖြစ်သည်။
ဥပမာ၊ဆံပင်အလှပြုပြင်သူတစ်ယောက်အားငွေသားဖြင့် ပေးချေသည်ကိုတွေးတောကြည့်ရန်၊သူမသည်သူမ၏ဖောက်သယ်နာမည်များကိုသိရှိနေလင့်ကစား၊သူတို့၏ဘဏ်စာရင်းအသေးစိတ်ကိုတော့ မသိရှိပါ။
ဆံပင်ညှပ်ခြင်း၏ မှတ်တမ်းတစ်ခုသည် ပထမဆုံးပုံပန်းသဏ္ဍန် (prima facie) သက်သေပြချက်အဖြစ် ဟန်ဆောင်၍လက်ခံရမည်ဖြစ်သည်။
ဝန်ဆောင်မှုလုပ်ငန်းများတွင် အရင်း အမြစ်များ၏အမည်များ မဖော်ပြသည့်အားသာချက့်ရှိသည် – သို့သော် ငွေသားဖြင့်ထိတွေ့ဆက်ဆနေရခြင်းသည် အားနည်းချက်ဖြစ်သည်။
ကွန်ပျူတာများရောင်းချသည့်လုပ်ငန်းတစ်ခုတွင် ကွန်ပျူတာ များအတွက် စာရင်းထားရှိရပြီး၊ ဆံပင်အလှပြင်သူများတွင် ဆံပင်ညှပ်ပေးရမှုအတွက် စာရင်းမရှိပါ။
သို့သော် ကွန်ပြူတာအတွက် ငွေကြေးဖောင်းပွမှုရှိနေခဲ့လျှင်လည်း ငွေရပြေစာ ရှိသည် – ဆံပင်ညှပ်သည့် အတွက် ငွေရပြေစာ မရှိသည်မှာ ဖြစ်နိုင်သည်။
ဖောက်သယ်များထံမှ သန့်ရှင်းစွာငွေလက်ခံရန်ရည်ရွယချက်အတွက် ဖောက်သယ်များရင်းနှီးမြှုပ်နှံထားရန်ဆိုသည့် ဖြစ်နိုင်ခြေလည်း အမှန်တကယ်ရှိနေသည်။
right|thumb|မာကျူဆက်(စ်) ကျွန်းများ၊ Fatu-Hiva (ဖတူ-ဟိုက်ဗာ) ပေါ်ရှိ မိုးသစ်တော သည် နှောင့်ယှက်ဖျက်ဆီးခြင်း မခံရသော သဘာဝ အရင်းအမြစ် ဥပမာတစ်ရပ် ဖြစ်သည်။
right|thumb|အာဂျင်တီးနား ၏ ဆန်တာခရု(စ်) ခရိုင် အတွင်းရှိ အပ်ဆာလာ ရေခဲမြစ် သည် သဘာဝ အရင်းအမြစ် ဥပမာတစ်ခု ဖြစ်သည်။
right|thumb|သမုဒ္ဒရာ သည် သဘာဝ အရင်းအမြစ် ဥပမာတစ်ခု ဖြစ်သည်။
သဘာဝအရင်းအမြစ်များ (စီးပွားရေးအရ မြေကြီးသို့မဟုတ် ကုန်ကြမ်းပစ္စည်းများကို ရည်ညွှန်းသည်) သည်။
ပတ်ဝန်းကျင်အတွင်းတွင် သဘာဝအလျောက် ဖြစ်ပေါ်နေပြီး လူသားတို့၏ နှောင့်ယှက်ဖျက်ဆီးခြင်းကို အတော်အတန် မခံရပဲ သဘာဝ ပုံစံဖြင့် တည်ရှိသည်။
သဘာဝ အရင်းအမြစ် တစ်ခုကို ဂေဟ စနစ် မြောက်မြားစွာ အတွင်းတွင် ရှိသော ဇီဝမျိုးကွဲများ ပမာဏ ဖြင့် ထူးခြားသော သွင်ပြင်လက္ခဏာကို ဖော်ပြသည်။
သဘာဝ အရင်းအမြစ် များသည် ပတ် ဝန်းကျင် မှ ဆင်းသက်လာသည်။
၎င်းတို့အနက်မှ များစွာသည် ကျွနု်ပ်တို့၏ဆက်လက်ရှင်သန်မှုအတွက်အရေးပါပြီးအချို့မှာကျွန်ုပ်တို့၏လိုအင်ဆန္ဒများကို ဖြည့်ဆည်းရန် အသုံးပြု ခြင်းခံရသည်။
သဘာဝ အရင်းအမြစ်များကို ထပ်မံ၍ကွဲပြားခြားနားသော နည်းမျိုးစုံဖြင့် အမျိုးအစား ခွဲခြားနိုင်သည်။
အမျိုးအစား ခွဲခြားခြင်း မူရင်း ဇာစ်မြစ် ပေါ်တွင် အခြေခံ၍၊ အရင်းအမြစ်များကို ခွဲခြားနိုင်သည် - ဇီဝသက်ရှိ နှင့်ဆိုင်သော - ဇီဝသက်ရှိ နှင့်ဆိုင်သော အရင်းအမြစ်များမှာ သစ်တော များ နှင့် ၎င်းတို့၏ ထုတ်ကုန်များ၊ တိရစ္ဆာန်များ၊ ငှက်များ နှင့် ၎င်းတို့၏ ထုတ်ကုန် များ၊ ငါး နှင့် အခြား ရေ သတ္တဝါများ ကဲ့သို့သော ဇီဝဝန်းကျင် မှ ရရှိသည်။
ဓာတ် သတ္တု လောင်စာများ ဖြစ်သည့် ကျောက်မီးသွေး နှင့် ရေနံ တို့သည် ဤ အမျိုးအစား တွင် ပါဝငခြင်းမှာ ၎င်းတို့သည် ဆွေးမြေ့နေသော ဇီဝအခြေခံ အရာများမှ ဖြစ်ပေါ်လာ ခြင်းကြောင့် ဖြစ်သည်။
ဇီဝသက်ရှိ နှင့်မဆိုင်သော - ဇီဝသက်ရှိ နှင့် မသက်ဆိုင်သော အရင်းအမြစ်များတွင် သက်ရှိ မဟုတ်သော အရာများပါဝင်သည်။
ဥပမာများမှာ မြေကြီး၊ ရေ၊ လေ နှင့် ရွှေ၊ သံ၊ ကြေးနီ၊ ငွေ အစရှိသော သတ္ထုရိုင်း တို့ ဖြစ်သည်။
၎င်းတို့၏ ဖွံ့ဖြိုးတိုးတက်မှု အဆင့်ကို ထည့်သွင်းစဉ်းစားခြင်းဖြင့် သဘာဝ အရင်းအမြစ်များကို အောက်ပါနည်းလမ်းများသို့ ရည်ညွှန်းနိုင်သည်- အလားအလာရှိသော အရင်းအမြစ်များ - အလားအလာရှိသော အရင်းအမြစ်များမှာ နယ်မြေဒေသ တစ်ခုအတွင်းတွင် တည်ရှိပြီး အနာဂတ်တွင် အသုံးပြုကောင်း ပြုနိုင် မည်။
ဥပမာ- ရေနံ သည် အိန္ဒိယနိုင်ငံ၏ နေရာအတော်များများတွင် တည်ရှိနေပြီး အနည်ကျ ကျောက်များဖြစ်သော်လည်း ၎င်းကို အမှန်တကယ် တူးယူပြီး အသုံးပြု သည့် အချိန်တိုင်အောင် အလားအလာရှိသော အရင်းအမြစ်တစ်ခု အဖြစ် ဆက်လက် တည်ရှိ နေသည်။
အမှန်တကယ်ဖြစ်သော အရင်းအမြစ်များ သည် ၎င်းတို့၏ ပမာဏနှင့် အရည်အသွေး တို့သည် ကြည့်ရှုစစ်ဆေးပြီးဖြစ်ကာ လက်ရှိအချိန်တွင် အသုံးပြုရန် ဆုံးဖြတ်ပြီးဖြစ် သည်။
အမှန်တကယ်ဖြစ်သော အရင်းအမြစ် တစ်ခု၏ ဖွံ့ဖြိုးတိုးတက်ခြင်း ဖြစ်သည့် သစ်သားကို နည်းစနစ်တစ်ရပ်ဖြင့် ထုတ်လုပ်၊ စီမံ၊ ပြုပြင်ခြင်း သည် ရရှိနိုင်သော နည်းပညာနှင့် ကုန်ကျစရိတ်ပေါ်တွင် မူတည်သည်။
ရရှိနိုင်သော နည်းပညာဖြင့် အကျိုးအမြတ်ရရန် တိုးတက်မှုကို ဆောင်ရွက်နိုင်သည့် အမှန်တကယ်ဖြစ်သော အရင်းအမြစ်၏ ထိုအစိတ်အပိုင်းကို အရန် ဟု ခေါ်သည်။
ဖွံ့ဖြိုးတိုးတက်မှု အနေအထားပေါ်တွင် အခြေခံ၍ ၎င်းတို့ကို အလားအလာရှိသော အရင်း အမြစ်များ၊ ဖွံ့ဖြိုးတိုးတက်ပြီးသော အရင်းအမြစ်များ၊ သိုလှောင်ထားခြင်း နှင့် အရန်များ ဟူ၍ အမျိုးအစား ခွဲခြားနိုင်သည်။
ပြန်လည်၍ အသစ်ဖြစ်ပွားနိုင်မှုအရ၊ သဘာဝ အရင်းအမြစ်များကို အောက်ပါအတိုင်း အမျိုးအစား ခွဲခြားနိုင်သည် - အသစ်တစ်ဖန်ပြန်ဖြစ်နိုင်သည့် အရင်းအမြစ်များ သည် အလွယ်တကူ ဖြည့်တင်းနိုင်သော သို့မဟုတ် ပြန် လည်ထုတ်လုပ်နိုင်သော အရာများဖြစ်သည်။
၎င်းတို့အနက်မှ အချို့ဖြစ်သော နေ ရောင်ခြည်၊ လေထု၊ တိုက်ခတ်သောလေ အစရှိသည်တို့သည် အမြဲမပြတ် ရနိုင်ပြီး ၎င်းတို့၏ ပမာဏမှာ လူတို့အသုံးပြုခြင်းကြောင့် ထိခို်က်ခြင်းမရှိနိုင်ပါ။
မြောက်မြားစွာသော အသစ်တစ်ဖန်ပြန်ဖြစ်နိုင်သည့် အရင်းအမြစ်များမှာ လူတို့အသုံးပြုခြင်းကြောင့် ကုန်ဆုံးသွားနိုင်သော်လည်း ဖြည့်တင်းနိုင်မှု ရှိခြင်းကြောင့်လည်း စီးဆင်းမှုတစ်ခုကို ထိန်းသိမ်းထားသည်။
စိုက်ပျိုး ရေး ဆိုင်ရာ ကောက်ပဲသီးနှံများကဲ့သို့သော အချို့မှာ ပြန်လည်၍ အသစ်ဖြစ်ရန် အချိန် အနည်းငယ်သာယူသည်။
ရေကဲ့သို့သော အချို့မှာ နှိုင်းယှဉ်ကြည့်လျှင် ပို၍ အချိန်ယူ ပြီး သစ်တောကဲ့သို့သော အချို့အရာများမှာ ပို၍ ရှည်ကြာသော အချိန်ကိုယူကြသည်။
အသစ်တစ်ဖန်ပြန်မဖြစ်နိုင်သည့် အရင်းအမြစ်များ သည် အလွန်ရှည်လျားသော ဘူမိဗေဒ ဆိုင် ရာ ကာလအပိုင်းအခြားများ အတွင်းတွင် ဖြစ်ပေါ်သည်။
ဓာတ်သတ္ထုများနှင့် ရှေး ရုပ် ကြွင်းလောင်စာများသည် ဤအမျိုးအစားတွင် ပါဝင်သည်။
၎င်းတို့ဖြစ်တည်မှု နှုန်း သည် အလွန်နှေးသောကြောင့် ၎င်းတို့ ကုန်ခန်းသွားသည်နှင့် တစ်ပြိုင်နက် ပြန်လည်ဖြည့်တင်း ခြင်း မဖြစ်နိုင်ပါ။
၎င်းတို့အနက် သတ္ထုဓာတ်ပါသော တွင်းထွက်ပစ္စည်းများကို ပြန်လည် အသုံးပြုနိုင်သည်။
[1] သို့သော် ကျောက်မီးသွေး နှင့် ရေနံကို ပြန်လည်၍ အသစ်စီမံပြု လုပ်ခြင်း မပြုနိုင်ပါ။
ဥပမာများ right|thumb| ဘယ်(လ်)ဂျီယံ ပင်လယ်ကမ်းခြေ မလှမ်းမကမ်း ၂၈ ကီလိုမီတာ တွင်ရှိသော လေရဟတ် ပေါသော အရပ် တွင် သဘာဝအရင်းအမြစ်ဖြစ်သည့် လေစွမ်းအင်ကို အသုံးပြုသော ၅ မဂ္ဂါဝပ် ထုတ်လုပ်သည့် လေတာဘိုင်များ။
သဘာဝ အရင်းအမြစ်များ၏ အချို့သော ဥပမာများတွင် အောက်ပါတို့ ပါဝင်သည်- စိုက်ပျိုးရေး—သီးနှံစိုက်ပျိုးရေးပညာ သည် အစားအစာ၊ လောင်စာ၊ တိရစ္ဆာန်အစာ နှင့် အမျှင်တို့အတွက် အပင်တို့ကို အသုံးပြုခြင်း၏ သိပ္ပံနှင့် နည်းပညာ ဖြစ်သည်။